съответствие с механизма, установен съгласно член 14.
 2. Настоящото споразумение не обхваща сътрудничеството между страните в областите, посочени в подточки 2.1 — 2.6. Ако страните се споразумеят, че разширяването на сътрудничеството в някоя от следните области ще бъде от взаимна полза, за целта ще бъде необходимо да проведат преговори и да сключат съответни споразумения:
 2.1.
 чувствителни за „ГАЛИЛЕО“ технологии и изделия, чийто износ подлежи на контрол и за които са въведени регулаторни мерки за неразпространение, приложими в Европейската общност или нейните държави членки,
 2.2.
 изделия в областта на криптографията и основни технологии и изделия в областта на сигурността на информацията (INFOSEC),
 2.3.
 архитектура на сигурността на системата „ГАЛИЛЕО“ (космически, наземни сегменти и сегменти за ползватели),
 2.4.
 характеристики за контрол на сигурността на глобалните сегменти на „ГАЛИЛЕО“,
 2.5.
 фази на определяне, разработване, създаване, изпитване, оценяване и експлоатация (управление и ползване) на публичните регулирани услуги, както и
 2.6.
 обмен на класифицирана информация относно спътниковата навигация и „ГАЛИЛЕО“.
 3. Настоящото споразумение не засяга прилагането на законодателството на Общността за създаване на Европейски надзорен орган на ГНСС и неговата институционална структура. Настоящото споразумение не засяга също така приложимите регулаторни мерки за прилагане на ангажименти за неразпространение и контрол върху износа на изделия с двойна употреба, както и мерки на национално равнище, свързани със сигурността и контрола на нематериални трансфери на технологии.
 Член 5
 Форми на сътрудничество
 1. Като спазват своите приложими регулаторни разпоредби и доколкото е практически осъществимо, страните насърчават във възможно най-голяма степен дейностите за сътрудничество съгласно настоящото споразумение с цел да предоставят сравними възможности за участие в своите дейности в секторите, изброени в член 4.
 2. Страните се договарят да извършват дейностите за сътрудничество съгласно предвиденото в членове 6 — 13.
 Член 6
 Радиочестотен спектър
 1. Като се основават на досегашните успехи в рамките на Международния съюз по далекосъобщения (ITU), страните се договарят да продължат да си сътрудничат и да се подпомагат взаимно по въпроси, свързани с радиочестотния спектър.
 2. Във връзка с това страните насърчават подходящото разпределение на честотите за „ГАЛИЛЕО“ с цел да гарантират достъпността на услугите си на ползватели в целия свят, особено в Мароко и Общността.
 3. Освен това страните признават важността на защитата на радионавигационния спектър от прекъсване и смущения. За целта те набелязват източниците на смущения и търсят взаимно приемливи решения за борба с такива смущения.
 4. Никоя от разпоредбите на настоящото споразумение не представлява основание за дерогации от приложимите разпоредби на ITU, включително радиорегламентите на ITU.
 Член 7
 Научноизследователска дейност
 Страните насърчават съвместните научноизследователски дейности в областта на ГНСС чрез европейски и марокански изследователски програми, по-специално чрез Рамковата програма на Европейската общност за научни изследвания и развитие, научноизследователските програми на Европейската космическа агенция и програмите, разработвани от марокански институции.
 Съвместните научноизследователски дейности допринасят за планирането на бъдещото развитие на ГНСС за граждански цели. Страните се договарят да определят подходящ механизъм за осигуряване на ползотворни контакти и ефективно участие в научноизследователските програми.
 Член 8
 Сътрудничество в областта на промишлеността
 1. Страните насърчават и подкрепят сътрудничеството между своите промишлени отрасли, включително посредством съвместни предприятия и мароканско участие